Èxit d'assistència al fòrum del professorat d’Educació Física del Baix
Van participar gairebé 200 mestres i professors en un acte que es va celebrar al Palau Falguera de Sant Feliu de Llobregat
Gairebé 200 mestres i professors d’Educació Física del Baix Llobregat es van reunir el passat divendres 7 de setembre en en un acte que va tenir lloc, a principi de cada curs escolar, al Palau Falguera de Sant Feliu de Llobregat. Aquest any va comptar amb la presència del president del Consell Esportiu, Salvador Valls, la regidora d’Esports de l’Ajuntament de Sant Feliu i membre de la Comissió Directiva del Consell Esportiu, Lourdes Borrell i Carme Ortonobes Betriu, Directora territorial adjunta dels Serveis Territorials del Baix Llobregat del Departament d’Ensenyament.
Cal destacar la ponència formativa sobre “El treball per projectes a l'ensenyament obligatori” a càrrec d’en Boris Mir (professor d’educació secundària i director adjunt del programa Escola Nova 21). En aquesta edició, a més, es va introduir una nova dinàmica perquè en acabar la xerrada inicial dos companys de la comarca del Baix Llobregat varen explicar les seves experiències i l’aplicació del treball per projectes a l’àrea d’EF, des de l’àmbit de l’educació primària i secundària:
Miguel Ángel Parra: mestre d’EF de l’Escola Josep Maria Ciurana i coordinador del grup de treball d’EF de primària de Sant Boi de Llobregat.
Jaume Vergés: professor d’EF i director de l’Institut Collbató.
Aquest fòrum és la primera actuació formativa adreçada al professorat d’EF del curs 2018-19 dins del pla de formació que el Consell Esportiu proposa cada any amb el reconeixement del Departament d’Ensenyament.
Tots els interessats poden descarregar-se el programa d’activitats així com la ponència en la web del Consell Esportiu del Baix Llobregat: www.cebllob.cat